|  |  |
| --- | --- |
| **01.05.**  **četvrtak** | Okupljanje grupe u zračnoj luci Split u 5,00 sati. Prijava na direktan let za Amsterdam u 06,30 sati s dolaskom u Amsterdam u 08,50 sati. Po dolasku ukrcaj u autobus i posjet cvjetnom parku **Keukenhof** i svjetski poznatom sajmu cvijeća gdje možete vidjeti najljepše primjerke tulipana po kojima je Nizozemska nadaleko poznata. Nakon Keukenhofa odlazak na poludnevni izlet *Mala nizozemska tura.* Obilazak najposjećenijih turističkih mjesta u okolici Amsterdama: ***Zaanse Schans*** – mjesto koje nudi savršen uvid u industrijsku prošlost Nizozemske sa svojim tradicionalnim kućama, vjetrenjačama, radionicama i kanalima, ***Edam*** - gradić poznat po proizvodnji sira edamer, ***Volendam*** - romantična ribarska luka i izletište. Za vrijeme razgleda posjet manufakturi sira i radionici klompi uz mogućnost kupnje ovih tradicionalnih nizozemskih proizvoda. Nakon razgleda ukrcaj u autobus i polazak prema Amsterdamu. Po dolasku u grad, prijava u hotel i smještaj. Po želji grupe odlazak javnim gradskim prijevozom sa voditeljem putovanja u centar Amsterdama. Odlazak do najvećeg i najpoznatijeg *trga Dam* sa mnoštvom kafića, barova i restorana na kojem se odvija noćni život ovog grada. Individualna šetnja kroz četvrt crvenih svjetiljki. Povratak u hotel. Noćenje. |
| **02.05.**  **petak** | Doručak. Odlazak javnim gradskim prijevozom i pješice u razgled ***Amsterdama***: *Leidseplein* *trg*, *Nova crkva, Zapadna crkva, kuća Anne Frank, Rembrandtova kuća*, *toranj Munt, Rembrandtov trg,* ***Begijnhof trg, Trg muzej na kojem se nalaze Rijksmuseum, muzej Vincenta Van Gogha i Stedelijk muzej, Bloenmenmarkt – tržnica cvijeća na kanalu Singel, Mint Tower – ostaci nekadašnjeg glavnog ulaza u grad,* *nizozemska opera*.** Šetnja do poznate trgovačke ulice *Kalverstraat*. Slobodno vrijeme za kupovinu i osobne programe. Povratak u hotel. Noćenje. |
| **03.05.**  **subota** | Doručak. Fakultativno mogućnost odlaska autobusom na cjelodnevni izlet *Velika nizozemska tura*. Vožnja do ***Scheveningena***, modernog ljetovališta s dugom pješčanom plažom. Kraće slobodno vrijeme. Nastavak vožnje do ***Den Haag-a*** gdje se nalazi sjedište nizozemske vlade. Po dolasku odlazak do zgrade nizozemskog parlamenta te šetnja gradskim središtem. Slobodno vrijeme za kupovinu u pješačkoj zoni ili posjet muzeju *Mauritshuis* u kojem se nalazi svjetski poznato umjetničko djelo „*Djevojka s bisernom naušnicom*“, autora *Johannesa Vermeera*. Slijedi odlazak autobusom do ***Delfta***, jednog od najljepših nizozemskih gradova poznatog i po proizvodnji plavog porculana. Šetnja starom gradskom jezgrom i slobodno vrijeme za osobne programe. Nastavak vožnje prema Rotterdamu. Kratka šetnja gradom i slobodno vrijeme. Povratak u Amsterdam. Noćenje. |
| **04.05.**  **nedjelja** | Doručak. Odjava iz hotela i pohrana prtljage do odlaska na transfer do zračne luke. Slobodan dan za samostalno istraživanje Amsterdama i uživanje u ljepotama grada. Transfer do zračne luke i prijava na let za Split u 21,00 sat. Dolazak u splitsku zračnu luku u 23,10 sati. |

**CIJENA ARANŽMANA: 21 - 24 putnika 860,00 €**

**18 - 20 putnika 885,00 €**

**UPLATA REZERVACIJE: 350,00 € ( iznos promjenjiv – ovisno o cijeni zrakoplovne karte )**

Nadoplata za 1/1 sobu: 135,00 €

**Program uključuje:** prijevoz zrakoplovom na relaciji Split – Amsterdam – Split sa uključenim zrakoplovnim pristojbama, ručnu prtljagu do 8 kg i predanu prtljagu do 23 kg, smještaj u hotelu *IBIS SCHIPHOL AMSTERDAM AIRPORT* na bazi 3 noćenja s doručkom i uključenom boravišnom pristojbom, posjet cvijetnom parku *Keukenhof* sa uključenom ulaznicom*,* poludnevni izlet *Mala nizozemska tura*, razglede prema programu putovanja, transfer turističkim autobusom hotel – zračna luka, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, voditelja putovanja i organizaciju putovanja.

**Program ne uključuje:** cjelodnevni izlet *Velika nizozemska tura* 80,00 € (prijava u agenciji, plaćanje na licu mjesta, minimalno 15 prijavljenih putnika), ulaznice za kulturno-povijesne spomenike i muzeje koji nisu predviđeni planom razgleda, karte za javni gradski prijevoz, troškove osobne prirode

**Preporuka**: uplata police rizika od otkaza putovanja: 28,00 € (plativo isključivo kod prve uplate)

ZA OVO PUTOVANJE DOVOLJNA JE VAŽEĆA OSOBNA ISKAZNICA